## На основу чл.69. и 72. Закона о јавним набавкама (’’Службени гласник Републике Србије’’, број 116/08)

## АКЦИОНАРСКО ДРУШТВО АЕРОДРОМ ‘’НИКОЛА ТЕСЛА’’ БЕОГРАД

**11180 Београд 59**

објављује јавни позив за прикупљање понуда у отвореном поступку

бр.27/2011 за набавку

**ХТЗ СРЕДСТВА ОДЕЋА И ОБУЋА**

#### по партијама и то:

Партија 1 Радно одело са улошком, прслук и комбинезон (зимско), радно одело, комбинезон и радни мантил (летње)

Партија 2 Мајице (обичне и поло)

Партија 3 Флуоросцентни прслуци, заштитне рукавице (разне), заштитне наочаре, маске и опасачи, PVC шлемови, кабанице, ушни штитници и остала заштитна опрема

Партија 4 Заштитна ципела (дубока)

Партија 5 Зимске капе и качкети

Партија 6 Јакне (зимске)

Партија 7 Џемпери

Партија 8 Каишеви

Партија 9 Панталоне са карго џеповима (летње + зимске)

Право учешћа у поступку јавне набавке има понуђач који испуњава услове прописане одредбама члана 44. Закона о јавним набавкама.

Испуњеност услова, Понуђач доказује достављањем доказа предвиђених чланом 45. Закона о јавним набавкама на начин описан у обрасцу 4. конкурсне документације.

Свако заинтересовано лице може подићи конкурсну документацију уз достављање следећих података и то:

* Доказ о уплати на име трошкова умножавања и достављања конкурсне документације у износу од 1.000,00 дин. (плус ПДВ),на жиро рачун Наручиоца број: 125-1721427-98 Piraeus банка, сврха уплате: конкурсна докуметација ХТЗ СРЕДСТВА ОДЕЋА И ОБУЋА;
* Пун назив, седиште и адресу, ПИБ, матични број, да ли је обвезник ПДВ-а;
* Овлашћењезапреузимање конкурсне документације.

AД Аеродром "Никола Тесла" Београд ће по добијању потребних података испоставити рачун за уплаћени износ из јавног позива за прикупљање понуда и доставити га поштом понуђачима.

Конкурсна документација може се преузети у просторијама Сектора јавних набавки АД Аеродрома “Никола Тесла” Београд 11180 Београд 59, радним данима од 09 до 15 часова, почев од дана оглашавања у "Службеном гласнику" Републике Србије. На наведеној адреси може се извршити увид у конкурсну документацију.

Понуду са припадајућом документацијом, сачињену на начин прописан у конкурсној документацији, поднети у затвореној коверти на адресу :

#### АД АЕРОДРОМ ”НИКОЛА ТЕСЛА” БЕОГРАД

#### 11180 БЕОГРАД 59

**АРХИВА АНТ-а**

**КОМИСИЈА ЗА ЈАВНУ НАБАВКУ**

**ХТЗ СРЕДСТВА ОДЕЋА И ОБУЋА И БРОЈ ПАРТИЈЕ ЗА КОЈУ УЧЕСТВУЈЕТЕ**

**БР. 27/2011**

#### - НЕ ОТВАРАТИ -

На полеђини коверте обавезно читко уписати назив и адресу понуђача уз назнаку на коверти „не отварати“. Понуду поднети у затвореној коверти у року од 30 дана од дана објављивања јавног позива у "Службеном гласнику" Републике Србије, а најкасније до 10:00 часова последњег дана истека рока.

Уколико је последњи дан за достављање понуда нерадан, благовремено пристиглим понудама ће се сматрати оне понуде које су примљене од стране наручиоца до 10:00 часова првог следећег радног дана. Неблаговремене понуде ће се , по окончању поступка отварања понуда, вратити неотворене понуђачу, са назнаком да је поднета неблаговремено.

Јавно отварање понуда, уз присуство овлашћених представника понуђача, биће спроведено последњег дана рока за подношење понуда у Салону “Београд” на Аеродрому “Никола Тесла” (везни део Пристанишне зграде) у 10:30 часова.

Право учешћа на отварању понуда имају само овлашћени представници понуђача, што ће доказати предајом потписаног и овереног овлашћења, искључиво у оригиналу. Факсови или фотокопије се неће уважити.

Понуде са варијантама нису дозвољене.

Докази за оцену испуњености услова из члана 44. Закона о јавним набавкама достављају се на начин који је описан у обрасцу 4. конкурсне документације. У случају да у понуди нису приложени сви потребни докази таква понуда сматраће се неисправном.

Особа за контакт у вези са овим јавним позивом, а до преузимања конкурсне документације је **Милоје Трипковић тел. 011/209-4847.**

Наручилац ће одбити понуде које нису у складу са Законом о јавним набавкама, овим јавним позивом и конкурсном документацијом.

Наручилац ће извршити избор најповољније понуде применом критеријума **економски најповољније понуде** у складу са чланом 52. Закона о јавним набавкама.

**Критеријуми за избор економски најповољније понуде су:**

|  |  |
| --- | --- |
| 1. Цена 2. Начин и услови плаћања 3. Рок испоруке | 80 пондера  5 пондера  15 пондера |

Оквирни рок за доношење одлуке у овом поступку јавне набавке је 30 дана од дана јавног отварања понуда. Наручилац ће у року од три дана од дана доношења одлуке о избору наповољније понуде одлуку доставити свим понуђачима.